BCPG กางแผน 3 ปี รุกขยายธุรกิจพลังงานเต็มพิกัด ดันรายได้-EBITDA โตเฉลี่ย 20% ต่อปี
BCPG กางแผน 3 ปี เดินหน้าขยายธุรกิจพลังงานเต็มพิกัดทั้งในและต่างประเทศ หวังดันรายได้-EBITDA โตเฉลี่ย 15-20% ต่อปี เล็งเพิ่มกำลังการผลิตไฟฟ้าเพิ่มอีก 200 MV จากสิ้นปี 60
1 ก.พ. 2561

นายบัณฑิต สะเพียรชัย กรรมการผู้จัดการใหญ่ บริษัท บีซีพีจี จำกัด (มหาชน) หรือ BCPG เปิดเผยว่า แผนการลงทุนของบริษัทใน 3 ปี ข้างหน้า ยังคงให้ความสำคัญกับการขยายธุรกิจพลังงานหมุนเวียนทั้งในประเทศและต่างประเทศ โดยตั้งงบลงทุนไว้ราว 3 หมื่นล้านบาท เน้นโครงการที่ให้ผลตอบแทนจากการลงทุน (IRR) ไม่ต่ำกว่า 15% เพื่อรักษาการเติบโตของรายได้และ EBITDA ไม่ต่ำกว่าปีละ 15-20%
ขณะเดียวกัน บริษัทมีแผนเพิ่มกำลังการผลิตไฟฟ้าให้ได้อีก 200 เมกะวัตต์จากสิ้นปี 60 โดยคาดว่าจะมาจากกำลังการผลิตไฟฟ้าในส่วนที่เป็น Retail ผ่านธุรกิจโซลาร์รูฟท็อปในประเทศในรูปแบบต่างๆ จำนวน 30 เมกะวัตต์ ส่วนที่เหลืออีก 170 เมกะวัตต์ จะมาจากธุรกิจรูปแบบปัจจุบันทั้งในและต่างประเทศ